Lawrence Lessig

Lawrence Lessig (født 3. juni 1961) er en amerikansk akademiker. Han er for tiden professor i rettsvitenskap ved Stanford Law School og stifter av dets Center for Internet and Society. Han er kjent som tilhenger av færre juridiske restriksjoner på opphavsrett (copyright), varemerker og radiofrekvenser, spesielt for anvendelse innen teknologi. 

Før han begynte ved Stanford underviste Lessig ved Harvard Law School, der han var fakultetsleder ved Berkman Center for Internet & Society, og ved University of Chicago Law School. Lessig anses å være liberal, men han har vært utreder for to konservative dommere: Richard Posner og høysterettsdommer Antonin Scalia.

Utdannelse og akademisk bakgrunn 
Lessig mottok sin bachelorgrad i økonomi og BS i administrasjon (Wharton School) ved University of Pennsylvania, en mastergrad (en hovedfagsgrad) i filosofi fra Trinity College i University of Cambridge i England og en J.D. (Juris Doctor) fra Yale Law School.

Lessig har i intervjuer vektlagt at hans filosofierfaring ved Cambridge førte til dyptgripende forandringer i hans verdier og videre karriere. Tidligere hadde han bekjent seg til sterkt konservative eller libertarianske politiske oppfatninger, ønsket seg en karriere i næringslivet, var sterkt politisk aktiv i Teenage Republicans og prøvde seg nesten på en republikansk politisk karriere. Det han hadde forventet skulle bli ett oversjøisk år ved Cambridge overbeviste ham i stedet om å bli i ytterligere to år for å avslutte sitt hovedfag i filosofi der og utvikle sine nye liberale politiske verdier. I løpet av denne tiden reiste han også i østblokkland og tilegnet seg en varig interesse for østeuropeiske rettsregler og politikk.

Forkjemper for fri programvare 
I 2002 ble Lessig tildelt Free Software Foundations Pris for Fri Programvares Fremme, og den 28. mars 2004 ble han valgt inn i styret i FSF. Lessig er også en velkjent kritiker av utvidelser av copyrightbetingelser.

Lessig foreslo konseptet «Fri Kultur».
Han støtter også fri programvare og fritt radiospektrum. Han er stifter og leder for Creative Commons og styremedlem i Electronic Frontier Foundation. 

Halvparten av hans innledningsforedrag, «Free culture», ved O'Reilly Open Source Convention (OSCON) 2002 handlet om programvarepatenter, som han anser som en voksende trussel mot åpen kildekode så vel som innovasjon. Lessig er styremedlem i Software Freedom Law Center som ble startet i februar 2005.

I mars 2006 kom Lessig med i styret for prosjektet Digital Universe.

Portrettert i TV-serien Presidenten («The West Wing») 
Lessig opptrer som en av personene i en episode fra 2005 av den politiske dramafjernsynsserien Presidenten (originaltittel The West Wing, sesong 6, episode 14, «The Wake Up Call»). Lessigs figur, spilt av Christopher Lloyd er ment som en realistisk portrettering, og inkluderer blant annet at han siterer fra sin bok The Future of Ideas og demonstrerer sin ekspertise på østeuropeisk konstitusjonell lov.

Presidentkandidat i primærvalgene 2016 

Lessig stilte høsten 2015 i de tidlige rundene i valget av presidentkandidat for demokratene til 2016-presidentvalget i USA. Han hadde problemer med å få fremmet sine syn i tradisjonelle medier. Han presenterte seg som en kandidat med kun én sak, og proklamerte at han ville gå av etter å ha lovfestet hovedsaken sin, hvis han ble president. Saken hans var at penger ikke skal prege politikk, og at kampanjene i valgkamper derfor burde være fullt statlig finansiert. Lessig fikk ikke delta på den landsdekkende demokratiske debatten som ble arrangert av CNN i Las Vegas 13. oktober.

Betydningsfulle rettssaker 
 Eldred v. Ashcroft (representant for tiltalte Eric Eldred)
 Kahle v. Ashcroft – se også Brewster Kahle 
 Golan v. Ashcroft
 United States v. Microsoft (oppnevnt til å overvåke at dommen blir etterfulgt samt forfatter av en upartisk redegjørelse til retten (amicus curiae) om antitrustlovgivningen (Shermanloven)
 MPAA v. 2600 (innga et amicus-notat sammen med Yochai Benkler til støtte for 2600

Bibliografi 
 Norsk
 Fri kultur Hvordan store medieaktører bruker teknologi og rettsvesenet til å begrense kulturen og kontrollere kreativiteten

 Engelsk

 Code and Other Laws of Cyberspace (2000)
 The Future of Ideas (2001)
 Free Culture (2004). Lessig utgav dette arbeidet under Creative Commons License Attribution-NonCommercial.

Referanser

Eksterne lenker 

 
 
 
 

  Utskrift av hans muntlig argumentasjon og rettens oppfatning av Eldred v. Ashcroft (pdf)
 Code v. 2, en wiki startet av Lessig for å gjøre det mulig for internettsamfunnet å hjelpe ham med å revidere og oppdatere hans banebrytende bok, Code.
 Anti-Lessig Wiki, en wiki startet av Lessig selv for å gi rom for å katalogisere kritikere og motstand mot hans ideer (for tiden stort sett inaktiv)

 Spalter i media 
 Hvordan jeg gikk glipp av den store – Lessigs beretning om hvorfor Ashcroft vant i Eldred v. Ashcroft
 Some Like It Hot essay av Lessig i Wired desember 2003. Utdrag fra Free Culture: How Big Media Uses Technology and the Law to Lock Down Culture and Control Creativity (Fri Kultur: Hvordan de store medieselskapene benytter teknologi og lovverket til å binde kulturen og kontrollere kreativitet)

Intervjuer
 Lawrence Lessigs største kamp – Wired magazine intervju fra oktober 2002
 Slashdot intervju

 Audio/Video
 Innledningsforedraget «Free Culture» fra OSCON 2002 (inkluderer lyd og flash med presentasjonen i tillegg til selve presentasjonen)
 Hvem Eier Kulturen? – Jeff Tweedy og Lawrence Lessig i samtale med Steven Johnson
 Lessigs innledningsforedrag fra OSCON 2005 (med kommentarer, lyd og presentasjon)
 Christopher Lydon intervjuer... 
 Lawrence Lessig-intervjuet på Radiophiles.org
 IT Conversations - Lydprogram med Lessig
 Lawrence Lessig intervju i This Week in Tech
 Lessig på Digital Village Radio, 3. desember 2005
 Del 1 (mp3)
 Del 2 (mp3)
 Lessig om Triangulation podcast, 5. desember 2005. Tema: Google Books 
 Arkiverte taler 
 Lessig drøfter nettverksnøytralitet i denne videoen filmet ved Rochester Institute of Technology den 24. mars 2006 

Professorer fra USA
Jurister fra USA
Alumni fra Wharton School of Business
Alumni fra Yale University
Rapid City
Mottakere av Advancement of Free Software award (FSF)